Fisi na mbuzi

Hapo zamani za kale fisi na mbuzi  walikuwa warafiki sana. Waliishi katika kijiji kimoja na walipendana sana. Walipenda kufanya shughuli zao pamoja. Mbuzi alikuwa na watoto watu na fisi hakujaliwa kupata watoto. Fisi alikuwa na tamaa  kwa sababu wanambuzi walikuwa wakivutia. Kila mara fisi alipotembelea rafiki yake, mbuzi alikuwa na wasiwasi mkubwa. Ilibidi mbuzi awakanye wanawe kuhusu fisi mlafi. Kwa hivyo aliwatungia wimbo. Wimbo huo ulikuwa wa kutambulisha mama yao. Aliwaagiza wanawe kuwa waiweke Siri hiyo kati yao.

Fisi alipogundua Siri hiyo, aliwaza sana. Alijaribu kutumia ujanja ili kuukariri wimbo ule. Siku moja alikuja nyumbani kwa mbuzi. Akajaribu kuimba. Wanambuzi walipogundua sauti hiyo siyo ya mama Yao, hawakufungua mlango. Fisi aliondoka alikuwa amegadhabika. Alikuwa amekasirika sana. Aliamua kuenda kwa mganga ili kumsaidia kutatua tatizo hilo. Alipofika Kwa mganga, mganga alimwambia kwamba ingemgarimu kupata majeraha kidogo. Baadaye alielekezwa Kwa chumba kidogo kilichojaa nyuki. Fisi alikuwa akilia Kwa machungu.mwili yake ilivimba. Alilia sana hadi mate yakamkauka mdomoni. Sauti yake ikawa nyororo kabisa. Akaondoka Kwa mganga akielekea nyumbani Kwa mbuzi.

Baada ya kutembea Kwa muda mrefu, hatimaye aliwadia. Alipoanza kuimba, wanambuzi walidhani kuwa ni mama yao. Alipomaliza kuimba, wanambuzi walimfungulia milango. Aliingia na kuwala wanambuzi mmoja baada ya mwingine. Alipomaliza tumbo lake lilivimba na akashindwa hata kutembea. Alin'gan'gana lakini wapi! Alilala chumbani humo. Mbuzi aliporejea, alikuta mlango wazi, woga ukamwingia. Alipoingia alimkuta fisi akiwa analala. Alichukua panga akamkata fisi tumboni na wanawe wakatokea wazima. Fisi aliaga papo Kwa hapo. Tangu hiyo siku uadui mkubwa ukawa kati ya fisi na mbuzi.